
Eesti seisukohad uue Euroopa Liidu sanktsioonirežiimi kohta raskete tagajärgedega piiriülese ebaseadusliku tegevusega võitlemiseks
1. Kiita heaks järgmised välisministri esitatud seisukohad Euroopa Liidu Nõukogu otsuse ja määruse, mis käsitlevad piiravaid meetmeid, millega võidelda väljastpoolt Euroopa Liitu lähtuvast raskete tagajärgedega ebaseaduslikust tegevusest tulenevate ohtude vastu, eelnõude kohta:
1.1 [bookmark: _Hlk241227203]Eesti toetab uue Euroopa Liidu sanktsioonirežiimi loomise ettepanekut, mille eesmärgiks on luua võimalus kehtestada väljastpoolt Euroopa Liitu lähtuvatele raskete tagajärgedega ebaseaduslikule tegevusele piiravaid meetmeid.

1.2 Eesti toetab tugevalt lahendust, mille kohaselt kehtestatakse reisikeeld nõukogu otsusega.

1.3 Eesti peab vajalikuks, et sanktsioonisubjektide loetelu kehtestamine ja muutmine jäävad nõukogu pädevusse ning otsustatakse ühehäälselt.

1.4 Piiravate meetmete kohaldamine ei tohi mõjutada kriminaalmenetluse läbiviimist ning see põhimõte peab säilima sanktsioonirežiimi lõplikus tekstis.

2. Eesti esindajatel Euroopa Liidu Nõukogu eri tasanditel väljendada ülaltoodud seisukohta.
3. Riigikantseleil esitada punktis 1 nimetatud eelnõud ja seisukohad Riigikogu juhatusele ja teha seisukoht teatavaks Eestist valitud Euroopa Parlamendi liikmetele ning Eestist nimetatud Euroopa Majandus- ja Sotsiaalkomitee ja Regioonide Komitee liikmetele.

